CELEX: 32019D1578
Language: sk
Date: 2019-09-20 00:00:00
Title: Rozhodnutie Rady (EÚ) 2019/1578 z 20. septembra 2019 o pozícii, ktorá sa má v mene Európskej únie prijať vo Výbore pre obchod a trvalo udržateľný rozvoj zriadenom na základe Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o panel expertov uvedený v článku 13.15

24.9.2019   
               
               
                  SK
               
               
                  Úradný vestník Európskej únie
               
               
                  L 244/4
               
            
         ROZHODNUTIE RADY (EÚ) 2019/1578
         z 20. septembra 2019
         o pozícii, ktorá sa má v mene Európskej únie prijať vo Výbore pre obchod a trvalo udržateľný rozvoj zriadenom na základe Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o panel expertov uvedený v článku 13.15
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:
         
                     (1)
                  
                  
                     Rozhodnutím 2011/265/EÚ (1) Rada schválila podpísanie v mene Únie Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (2) (ďalej len „dohoda“). Dohoda bola podpísaná 6. októbra 2010 a predbežne sa vykonáva od 1. júla 2011.
                  
               
                     (2)
                  
                  
                     Únia uzavrela dohodu rozhodnutím Rady (EÚ) 2015/2169 (3) a nadobudla platnosť 13. decembra 2015.
                  
               
                     (3)
                  
                  
                     Rozhodnutím č. 2/2012 z 27. júna 2012 (4) prijal Výbor pre obchod a trvalo udržateľný rozvoj EÚ – Kórea (ďalej len „výbor“) zostavil zoznam expertov, ktorí môžu vykonávať funkciu člena panelu expertov na účely článku 13.15 dohody.
                  
               
                     (4)
                  
                  
                     Kórejská republika 30. júla 2019 informovala Úniu, že by chcela nahradiť mená niekoľkých kórejských expertov na zozname expertov stanovenom v prílohe k rozhodnutiu č. 2/2012. Aby zmenený zoznam expertov nadobudol platnosť, mal by sa čo najskôr predložiť na schválenie výboru.
                  
               
                     (5)
                  
                  
                     Preto je vhodné stanoviť pozíciu, ktorá sa má prijať v mene Únie vo výbore na základe pripojeného návrhu rozhodnutia, aby sa zabezpečilo účinné plnenie dohody,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať vo Výbore pre obchod a trvalo udržateľný rozvoj EÚ – Kórea zriadeného na základe Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej, pokiaľ ide o zoznamy osôb ochotných a schopných vykonávať funkciu člena panela expertov v súlade s článkom 13.15 dohody, je založená na návrhu rozhodnutia Výboru pre obchod a trvalo udržateľný rozvoj EÚ – Kórea pripojenom k tomuto rozhodnutiu.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 20. septembra 2019
            
               
                  Za Radu
               
               
                  predsedníčka
               
               S. MARIN
            
         
         
            (1)  Rozhodnutie Rady 2011/265/EÚ zo 16. septembra 2010 o podpísaní v mene Európskej únie a o predbežnom vykonávaní Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (Ú. v. EÚ L 127, 14.5.2011, s. 1).
         
            (2)  Ú. v. EÚ L 127, 14.5.2011, s. 6.
         
            (3)  Rozhodnutie Rady (EÚ) 2015/2169 z 1. októbra 2015 o uzavretí Dohody o voľnom obchode medzi Európskou úniou a jej členskými štátmi na jednej strane a Kórejskou republikou a na strane druhej (Ú. v. EÚ L 307, 25.11.2015, s. 2).
         
            (4)  Rozhodnutie Výboru pre obchod a udržateľný rozvoj EÚ – Kórea č. 2/2012 z 27. júna 2012 o zriadení panelu expertov uvedeného článku 13.15 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (Ú. v. EÚ L 331, 1.12.2012, s. 54).
      
      
         
            ROZHODNUTIE VÝBOR PRE OBCHOD A TRVALO UDRŽATEĽNÝ ROZVOJ EÚ – KÓREA č. [X/2019]
            z …
            o revidovanom zozname expertov, ktorí sú ochotní a schopní vykonávať funkciu člena panela expertov v súlade s článkom 13.15 dohody
            VÝBOR PRE OBCHOD A TRVALO UDRŽATEĽNÝ ROZVOJ EÚ – KÓREA,
            so zreteľom na Dohodu o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (ďalej len „dohoda“), a najmä na jej článok 13.15 ods. 3,
            keďže:
            
                        (1)
                     
                     
                        Podľa článku 13.15 ods. 3 dohody majú strany zostaviť zoznam minimálne 15 osôb ochotných a schopných vykonávať funkciu člena panelu expertov v záležitostiach týkajúcich sa trinástej kapitoly o obchode a trvalo udržateľnom rozvoji, ktoré majú vedomosti o otázkach týkajúcich sa uvedenej kapitoly. Minimálne päť z týchto osôb nesmie byť štátnymi príslušníkmi žiadnej strany a má predsedať panelu expertov.
                     
                  
                        (2)
                     
                     
                        Výbor pre obchod a trvalo udržateľný rozvoj EÚ – Kórea prijal 27. júna 2012 rozhodnutie č. 2/2012 (1) o zostavení zoznamu 18 expertov, ktorí môžu vykonávať funkciu člena panelu expertov.
                     
                  
                        (3)
                     
                     
                        Kórejská republika vyjadrila želanie nahradiť niektorých kórejských občanov na zozname expertov. Aby zmena nadobudla platnosť, mal by zrevidovaný zoznam expertov čo najskôr schváliť Výbor pre obchod a trvalo udržateľný rozvoj EÚ – Kórea.
                     
                  
                        (4)
                     
                     
                        Strany preto zrevidovali zoznam expertov zostavený rozhodnutím č. 2/2012 a revidovaný zoznam expertov uvedený v prílohe by sa mal prijať,
                     
                  SA ROZHODOL TAKTO:
            
               Článok 1
               Zoznam expertov, ktorí môžu vykonávať funkciu člena panelu expertov na účely článku 13.15 dohody, ktorý je uvedený v prílohe k rozhodnutiu č. 2/2012, sa nahrádza zoznamom expertov stanoveným v prílohe k tomuto rozhodnutiu.
            
            
               Článok 2
               Toto rozhodnutie nadobúda účinnosť dňom jeho prijatia.
            
            
               V …
               
                  
                     Za VÝBOR PRE OBCHOD A TRVALO UDRŽATEĽNÝ ROZVOJ EÚ – KÓREA
                  
               
            
            
               (1)  Rozhodnutie Výboru pre obchod a udržateľný rozvoj EÚ – Kórea č. 2/2012 z 27. júna 2012 o zriadení panelu expertov uvedeného článku 13.15 Dohody o voľnom obchode medzi Európskou úniou a jej členskými štátmi na jednej strane a Kórejskou republikou na strane druhej (Ú. v. EÚ L 331, 1.12.2012, s. 54).
         
      
      
         
            PRÍLOHA
            
               ZOZNAM EXPERTOV OCHOTNÝCH A SCHOPNÝCH VYKONÁVAŤ FUNKCIU ČLENA PANELA EXPERTOV V SÚVISLOSTI SO ZÁLEŽITOSŤAMI VYPLÝVAJÚCIMI Z TRINÁSTEJ KAPITOLY DOHODY (OBCHOD A TRVALO UDRŽATEĽNÝ ROZVOJ)
            
            Experti menovaní Kórejskou republikou:
            
                         
                     
                     
                        Sung Wook LEE
                     
                  
                         
                     
                     
                        Jaemin LEE
                     
                  
                         
                     
                     
                        Chang Young KWON
                     
                  
                         
                     
                     
                        Suh-Yong CHUNG
                     
                  
                         
                     
                     
                        Taek-Whan HAN
                     
                  
                         
                     
                     
                        Won-Mog CHOI
                     
                  Experti menovaní Európskou úniou:
            
                         
                     
                     
                        Eddy LAURIJSSEN
                     
                  
                         
                     
                     
                        Jorge CARDONA
                     
                  
                         
                     
                     
                        Karin LUKAS
                     
                  
                         
                     
                     
                        Hélène RUIZ FABRI
                     
                  
                         
                     
                     
                        Laurence BOISSON DE CHAZOURNES
                     
                  
                         
                     
                     
                        Geert VAN CALSTER
                     
                  Predsedajúci (nie sú štátnymi príslušníkmi žiadnej strany):
            
                         
                     
                     
                        Thomas P. PINANSKY
                     
                  
                         
                     
                     
                        Nguyen Van TAI
                     
                  
                         
                     
                     
                        Le HA THANH
                     
                  
                         
                     
                     
                        Jill MURRAY
                     
                  
                         
                     
                     
                        Ricardo MELÉNDEZ-ORTIZ
                     
                  
                         
                     
                     
                        Nathalie BERNASCONI-OSTERWALDER